মণীশ গুপ্তর নামে ভুয়ো প্রোফাইল, সাইবার জালিয়াতির অভিযোগ

কলকাতা: রাজ্যের প্রাক্তন সচিব মণীশ গুপ্তর (Ex Minitser Manish Gupta) নামে সোশাল মিডিয়ায় ভুয়ো প্রোফাইল খুলে সাইবার জালিয়াতির অভিযোগ। অভিযোগের প্রেক্ষিতে তদন্ত শুরু করল লালবাজার। ঘটনাটি বেশ কয়েকমাস আগের হলেও সম্প্রতি তিনি লালবাজারের সাইবার (Lalbazar Cyber Cell) থানায় এনিয়ে অভিযোগ দায়ের করেছেন। তার ভিত্তিতেই শুরু হল তদন্ত।

পুলিশ সূত্রে খবর, সাইবার জালিয়াতরা তাঁর ভুয়ো ফেসবুক প্রোফাইল তৈরি করে। একইসঙ্গে মণীশ গুপ্তর ছবি ব‌্যবহার করে একটি হোয়াটসঅ‌্যাপ নম্বরের মাধ‌্যমেও মেসেজ পাঠাতে থাকে সাইবার জালিয়াতরা। যেহেতু সোশাল মিডিয়া ও হোয়াটস অ‌্যাপের ডিপিতে জালিয়াতরা প্রাক্তন মুখ‌্যসচিব মণীশ গুপ্তর ছবি ব‌্যবহার করেছিল। তাই তাঁর অনেক পরিচিতই ওই ভুয়ো প্রোফাইল ও হোয়াটসঅ‌্যাপ দেখে সেসব বার্তা সত্যি বলেই মনে করেছেন। বার্তা পাঠিয়ে জানায় যে বিশেষ কারণে এখনই টাকার প্রয়োজন, অনেকে ওই মেসেজ সত্যি মনে করে সাইবার জালিয়াতদের পাঠানো ব‌্যাঙ্ক অ‌্যাকাউন্টে টাকা পাঠিয়ে দেয়। তারা জালিয়াতির শিকার হয়েছেন।

আরও পড়ুন: সংবিধান হাতে SIR প্রতিবাদ মিছিলে হাঁটছেন মমতা

মণীশ গুপ্ত পরে বিষয়টি জানতে পেরে পরিচিতদের সতর্কও করেন, অভিযোগও দায়ের করেন তিনি ভিনরাজ্যের সাইবার জালিয়াতরা মূলত বিখ‌্যাত ব‌্যক্তিদের ভুয়ো প্রোফাইল তৈরি করে তাঁদের পরিচিতদের কাছ থেকে টাকা হাতানোর ছক কষে। যে মোবাইল নম্বর থেকে ভুয়া মেসেজ পাঠানো হয়েছিল, তার সূত্র ধরেই তদন্ত চলছে বলে জানিয়েছে পুলিশ। সম্প্রতি এই ব‌্যাপারে তিনি লালবাজারের সাইবার থানায় অভিযোগ দায়ের করেন। গোয়েন্দারা তদন্ত শুরু করেছেন। গোয়েন্দাদের মতে, ভিনরাজ্যের সাইবার জালিয়াতরা মূলত বিখ‌্যাত ব‌্যক্তিদের ভুয়ো প্রোফাইল তৈরি করে তাঁদের পরিচিতদের কাছ থেকে টাকা হাতানোর ছক কষে। এ ব্যাপারে বারবারই আমজনতাকে সতর্ক করেন সাইবার তদন্তকারীরা।

অন্য খবর দেখুন