ভুয়ো পাসপোর্ট কাণ্ডে আরও কড়াকড়ি লালবাজারের! জারি লুকআউট নোটিস

কলকাতা: ভুয়ো পাসপোর্ট কাণ্ডে জেরবার রাজ্য রাজনীতি। আর এবার সেই বিষয়ে আরও কড়া লালবাজার। অভিযুক্ত ৬৯ জন বাংলাদেশি নাগরিকের বিরুদ্ধে জারি করা হয়েছে লুকআউট নোটিশও। ইতিমধ্যেই লালবাজারের পক্ষ থেকে এবার অভিবাসন দফতরকেও এই সংক্রান্ত চিঠি দেওয়া হল।

আরও পড়ুন: ক্ষতিপূরণ দিতে হবে সরাসরি ব্যাঙ্ক অ্যাকাউন্টে! নির্দেশ সুপ্রিম কোর্টের

উত্তপ্ত বাংলাদেশ। সেখানকার সংখ্যালঘুদের উপর অত্যাচারের ঘটনা সামনে আসে। আর তারপর থেকেই ওপার বাংলার বাসিন্দারা কোনরকমভাবে ভারতে প্রবেশ করার চেষ্টা শুরু হয়। আর তখন থেকেই ভুয়ো পাসপোর্ট চক্রের হদিশ মেলে পুলিশের কাছে। এই ঘটনায় প্রথমে গ্রেফতার করা হয় দুজনকে। তারপর থেকেই পাসপোর্ট কাণ্ড নিয়ে একাধিক তথ্য উঠে আসে। সূত্রের খবর, ১২০ জন বাংলাদেশি নাগরিক ভুয়ো নথি দিয়ে পাসপোর্ট তৈরি করেছিল। আর তাদের খোঁজে নামলে দেখা যায় তারা অনেকেই বর্তমানে বেপাত্তা। আর এবার সেই বেপাত্তা ৬৯ জনের বিরুদ্ধে লুকআউট নোটিস জারি করল লালবাজার।

ইতিমধ্যেই বহু ভুয়ো পাসপোর্ট বাতিল করা হয়েছে, বাকি ভুয়ো পাসপোর্টও বাতিল করার প্রক্রিয়া চলছে।

দেখুন অন্য খবর